Source: http://www.presa.ro/presa-romaneasca/stiri-judet/maramures/
Timestamp: 2017-11-20 02:24:19+00:00

Document:
Presa.ro - Stiri si presa din judetul Maramures
Mariana Omota - un destin împlinit prin poezie
(25.01.2010 ora 11:01)
Pentru Mariana Omota saptamana aceasta a fost una dintre cele mai frumoase. Si-a vazut împlinit unul dintre visele sale de-o viata: lansarea cartii de versuri "Glasul inimii". A fost un moment special, pentru ca si Mariana este o femeie speciala. Ea este o persoana cu dizabilitati. S-a nascut în...
Sambata dimineata, sala sporturilor "Dumitru Popescu-Colibasi" a fost gazda partidei dintre CVM Brasov si Stiinta Explorari Baia Mare, joc din etapa a 14-a a Diviziei A1 la volei masculin. Baimarenii, veniti la Brasov dupa doua victorii în fata celor mai bune echipe ale campionatului, nu au...
PSD, intre reforma si conservatorism
Miron Mitrea a declarat ca intentiona sa-l sustina pe Cristian Diaconescu la sefia PSD, dar acesta nu s-a decis. In opinia lui Mitrea nu exista alta solutie decat sa candideze el. "Cristian Diaconescu, cu multa vreme in urma, m-a intrebat daca as fi dispus, in cazul in care candideaza, sa-l sprijin...
(17.10.2017 ora 09:10)
Atenționare de călătorie Franța – menținere controale la frontieră până la data de 30 aprilie 2018 Ministerul Afacerilor Externe informează cetățenii români care se află, tranzitează sau doresc să călătorească în Republica Franceză că autoritățile locale...
(17.10.2017 ora 08:10)
Specialiştii Administraţiei naţionale de Meteorologie au emis în acesta dimineaţă Cod galben de ceaţă pentru judeţul Maramureş. Avertizarea este valabilă până la 17-10-2017 ora 11:30 In textul avertizarii se precizeaza ca in Maramures , mai precis in zona localitatilor Șomcuta...
(16.10.2017 ora 19:10)
Băimărenii care locuiesc pe străzile Gheorghe Doja, Reconstructiei si Marinarilor, dar si cetatenii care locuiesc in localitatea Rus ( nr 8-21) rămân în 17 octombrie, temporar, fără apă potabilă la robinete. Oficialii societăţii Vital anunţă că din cauza unor lucrări la reţeaua...
Visul unei nopti de vara @ Teatrul Vienez de Copii pe 10,11 si 12 octombrie in Sighet
LIVE-TEXT: FOTBAL: FC Zalău - CSM Sighetu Marmaţiei 2-1 (1-0)
Vineri, 3 octombrie, cu începere de la ora 15.00, transmitem în format LIVE - TEXT prin preluare de pe site-ul www.sportulsalajean.ro, rezumatul partidei dintre FC Zalău - CSM Sighetu Marmaţiei, etapa a VI-a din sezonul 2014 - 2015. Echipa CSM Sighetu Marmaţiei: 30. Alexandru Burdun - 23. Alexandru Novoselenski, 34. Marius Pistol, 19. Suleyman Traore, 33. Teodor Eudean, 6. Bogdan Matei, 18. Adrian Murar, 31. Lucian Chețan, 11. Alexandru Taciuc, 32. Gabriel Roatiș și 9. Andrei Pușcaș. Rezerve: 12, Mihai Ștețca - 13. Cristian Bucur, 8. Layis Angel, 5. Vlad Țârle, 7. Paul Baias, 14. Sorin Perța și 21. Bogdan Liviu. Antrenor: Dan Dobai
VIDEO: Maramures-TransyBike (descoperiti Maramuresul pe bicicleta)
Un site nou lansat (transybike.com) a realizat un videoclip de promovare a vizitarii Maramuresului pe bicicleta. Chiar daca sezonul pedalarii pe acest an s-a cam incheiat pentru majoritatea dintre noi, materialul merita promovat si in aceasta perioada. Cat de frumos e Maramuresul, avem impresia ca stim cu totii cei care locuim aici, dar exista diferente foarte mari intre Maramuresul vazut din viteza masinii si Maramuresul pe care il simti pedaland atat pe sosea cat si descoperind locuri si trasee pe unde masinile nu au acces. Materialul de mai sus arata doar o foarte mica parte din minunatele locuri pe care le puteti descoperi pedaland prin Maramures, dar e o frumoasa invitatie la "bicicleala".
Din cauza vitezei o soferita a ajuns cu masina in copac la intrare in Ocna Sugatag
Un accident de circulatie a avut loc astazi in jurul orei 10.45 pe drumul judetean 107F la intrare in localitatea Ocna Sugatag. O persoana a fost ranita, fiind transportata la Spital. O femeie in varsta de 54 de ani circula dinspre Budesti spre Sighetu Marmatiei pe DJ 107F. La intrare in Ocna Sugatag intr-o curba deosebit de periculoasa la stanga, nu a adaptat viteza la conditiile de drum (carosabil ud), a pierdut controlul volanului, a parasit partea carosabila si s-a izbit de un copac de pe marginea soselei. In urma impactului, femeia a suferit leziuni corporale fiind preluata de un echipaj SMURD si transportata la Spitalul Municipal Sighetu Marmatiei. Politistii au testat-o pe soferita rezultatul etilotestului fiind zero. Cercetarile continua pentru a se stabili exact circumstantele producerii evenimentului rutier.
Masina ajunsa in raul Iza, la Dragomiresti, dupa un accident rutier
Un grav accident de circulatie soldat cu vatamarea corporala a unei persoane s-a petrecut astazi dimineata pe raza localitatii Dragomiresti. La ora 9.05, autoritatile au fost sesizate despre producerea unui accident pe Dj186 pe raza orasului Dragomiresti. Din primele informatii primite de la fata locului a reiesit faptul ca un barbat in varsta de 26 din Sighetu Marmatiei circula dinspre Dragomiresti spre Salistea de Sus la volanul unui autoturism. Pe fondul neadaptarii vitezei la conditiile de drum, carosabil umed si ploaie, a pierdut controlul volanului si s-a izbit de un podet din beton. In urma impactului violent, autoturismul a fost aruncat in albia raului Iza. Soferul a fost ranit iar autoturismul a fost distrus in proportie de 70%.
Transilvania văzută la radio: legendarul Moș Pupăză din Valea Stejarului
Despre lemn. Horincă. Ancestral și modern. Un om desprins din poveștile vechi ale românilor. Un altfel de Creangă. Un altfel de Păcală. O poveste năstrușnică legată de o bâtă fermecată. Fusul cu zurgălăi. Un bărbat îmbrăcat în costum popular, sprijinit în bâta lui, în mijlocul mulțimii de orășeni înghesuiți să-l vadă. Un țăran pe nume de buletin, Pătru Godja, iar pe “numele” din satul lui, Pupăză. Moș Pupăză, cum îl știe nu doar Valea Stejarului, Maramureșul, ci chiar Franța ori Irlanda. Nu cred că e cazul să descriu porțile maramureșene. Cele vechi si autentice din lemn. Cele care îți spun povestea vieții și a morții. A regenerării; cele care azi se întâlnesc tot mai puțin în Maramureș, dar se exportă în tot mai multe colțuri ale lumii. Pentru că străinii redescoperă tradițiile şi arhaicul, pe când noi le înlocuim si ne înlocuim. E un dar să știi să transformi lemnul. Să poți să-i dai viață chiar dacă el nu mai are rădăcini; să-l transformi. Un astfel de om dăruit de divinitate este Moș Pupăză. El știe să facă și porți și troițe pentru răspântiile drumului – pentru a feri așezarea ori călătorii de rele, ori pentru a fi înălțate la cimitir pentru neuitarea celor ce nu mai sunt pe pământ. El poate să facă lemnul să vorbească, pentru că asta a învățat de la bătrânii lui și, la rândul său, i-a învățat pe cei tineri pentru ca acest meștesug al cioplitului să nu se piardă. Fusul ieșit din mâna lui Moș Pupăză îți aduce aminte de femeile care torceau pe la porți ori la șezători, spunând snoave ori povești cu iele, ori punând la cale vreo nuntă, ori pomenind de cei trecuți la cele veșnice.
Creşte numărul diabeticilor şi al hipertensivilor în Maramureş
Numărul maramureşenilor care suferă de diabet este în creştere în judeţul nostru.Conform statisticilor Direcţiei de Sănătate Publică (DSP) Maramureş, în primul semestru din 2014, în evidenţele medicilor de familie erau înregistraţi 16.359 de pacienţi care suferă de această afecţiune. Faţă de aceeaşi perioadă a anului trecut, numărul bolnavilor s-a majorat cu 418 cazuri. Şi în ceea ce priveşte afecţiunile cardiovasculare, numărul pacienţilor a crescut substanţial, bolnavi care suferă de hipertensiune depăşind cifra de 50.000. Astfel, în primele şase luni din an, DSP Maramureş are înregistraţi 50.226 de bolnavi de inimă, faţă de 47.133 de bolnavi în aceeaşi perioadă a anului trecut.
Fotbal. CSM Sighet joaca azi in deplasare derby-ul etapei cu FC Zalau
Vineri, ambele echipe din judetul nostru vor juca in deplasare, in meciuri din cadrul etapei a 6-a din Liga 3. Ocupanta locului 2 in clasamentul seriei, neinvinsa pâna acum (trei succese si doua remize), CSM Sighet, se va deplasa la FC Zalau, echipa aflata pe pozitia a patra. Locul 3 din acest moment, FCM Baia Mare (trei victorii, un egal si o infrângere), va intâlni pe Sanatatea Cluj, echipa care n-a reusit sa scoata decât o remiza in acest sezon. Gruparea de la poalele Mesesului are in fata un nou duel, cu CSM Sighet: „Toate meciurile sunt grele, indiferent cu cine jucam, fiindca toate echipele sunt apropiate valoric. intâlnim o formatie nou-promovata, care vine cu un moral bun dupa trei victorii. Noi speram sa fim cei care le vom provoca prima infrângere. Nu stiu foarte multe despre echipa din Sighet, dar din moment ce a câstigat trei meciuri inseamna ca are valoare. Trebuie sa uitam meciul de la Osorhei (scor 0-5, n.r.) si vineri sa câstigam neaparat”, a declarat antrenorul Calin Pop pentru sportulsalajean.ro.
Tu...doar iubeste-mă.... (poezie de Gabriela Cosovan)
Iubește-mă când sufletul îmi plânge, Când cerul poartă norii peste mine.... Culege-mi stele ca să-mi faci lumină Și luna far să-mi pui la tâmplă.... Eu m-am născut din foșnet de pădure Să-ți mângâi trupul pe-nserat, S-ascult cum inima îți bate Când noaptea ne aruncă în păcat... Între cearșafuri roșii de mătase Ne căutăm cu disperareș Îmbrățișați de-aceleași vise Și-aceleași dimineți năucitoare...
MUZICA: Desant - SUPERNOVA (2014)
Trupa timisoreana DESANT, cea care a impresionat atat de frumos publicul prin concertul oferit la finalul Festivalul Antic si Medieval AETERNUS MARAMOROSIENSIS din septembrie 2014 din Sighet, reusind sa-i faca pe sigheteni sa abandoneze terasele cu bere pentru a-i vedea pe scena, desi pana la acel moment era o trupa complet necunoscuta pentru majoritatea dintre ei, a lansat in aceasta dimineata o piesa noua care se numeste "SUPERNOVA". Timisorenii au lansat in 2012 albumul de debut "Joc de noroc" si se pregatesc de lansarea albumului secund.
• Fondurile vor fi utilizate pentru înfiinţarea Compartimentului de Chirurgie Cardiovasculară • De şapte ani, în pragul sărbătorilor de iarnă, Asociaţia Prietenii Spitalului “Dr. Constantin Opriş” organizează un Concert Caritabil sub sloganul „Ajută pentru a fi ajutat”. Anul acesta concertul a ajuns la a VII-a ediţie, una deosebită prin prezenţa pentru prima dată la Baia Mare, în această formulă, a doi artişti speciali: violoncelistul Adrian Naidin şi toboşarul trupei Compact Ionuţ Micu se reunesc pentru o aventură la graniţa jazzului cu rock-ul, la graniţa muzicii culte cu un filon etno autentic. Percuţii în rafale şi un violoncel rebel, etno şi rock, apă şi foc, mângâieri şoptite şi ritmuri «Tari ca piatra». Un spectacol eveniment care va avea loc joi, 7 decembrie 2017, începând de la ora 19.00, la Teatrul Municipal din Baia Mare. Prezentat cu casa închisă de două ori în aceeaşi zi la Teatrul Naţional din Bucureşti, proiectul “Pân la Rai”este un experiment acustic condus de violoncelistul Adrian Naidin, care cântă din nou, trecând cu măiestrie peste capriciile vremurilor, pentru a-şi îmbrăca acordurile în iubire adunată în toate formele ei, într-un suflet zidit în emoţii. Fondurile strânse cu ocazia acestui eveniment vor fi utilizate pentru înfiinţarea Compartimentului de Chirurgie Cardiovasculară al Spitalului Judeţean de Urgenţă „Dr. Constantin Opriş” Baia Mare. La finalul spectacolului, în foaierul teatrului, invitaţii se vor îndulci cu prăjituri care au amprente de „Lapte şi miere”, cu pancove tradiţionale şi cu vin cald oferit de Crama Millennium. Sunt aşteptaţi toţi iubitorii muzicii de calitate şi ai actelor filantropice! Donaţia de participare este de 45 de lei de persoană. Post-ul Concert caritabil apare prima dată în Graiul Maramuresului.
Clubul Interact Baia Mare îi provoacă pe băimăreni la proiectul „O privire prin ochii celorlalţi”. Evenimentul este programat pentru data de 23 noiembrie, de la ora 17, la Podul Viilor 9. Prin proiectul „O privire prin ochii celorlalţi” se urmăreşte provocarea de a uita barierele impuse de prejudecăţi, prin petrecerea unei seri socializând şi cunoscând oameni noi, purtând, desigur, măşti. Participanţii vor fi aşezaţi câte 2 la o masă, aceştia având şansa de a comunica cu fiecare persoană implicată în proiect. Vedetele after-party-ului vor fi trupa The Wings care vor susţine un concert deschis tuturor doritorilor, ei fiind totodată şi cei care vor oferi premiile surpriză ale serii. Înscrierea se va face prin intermediul unui formular Google: https: //goo.gl/forms/iXt6fU9Qxc7YprxN2 Post-ul O Privire prin Ochii Celorlalţi apare prima dată în Graiul Maramuresului.
• CSU Suceava – CS Minaur Baia Mare 26-22 (13-10) • CS Minaur s-a îndepărtat, momentan, de zona play-off-ului, după eşecul înregistrat în etapa 11 din Liga Zimbrilor. Formaţia antrenată de Raul Fotonea a pierdut în deplasarea de la CSU Suceava, 22-26 (10-13), şi a ajuns la trei înfrîngeri consecutive. Oaspeţii au abordat disputa din Moldova fără aportul a trei jucători importanţi, Pierre Ragot, Mihai Buşecan şi Daniel Mureşan, toţi acuzînd probleme medicale. Primii doi au jucat în debutul partidei, însă Ragot a acuzat o problemă medicală mai veche, iar Buşecan s-a lovit în primele cinci minute, fiind suspect de ruptură de ligamente la genunchi. În această situaţie, misiunea oaspeţilor a devenit şi mai dificilă, totul culminînd cu eşecul din faţa antepenultimei clasate. Desigur, şi prestaţia jucătorilor a lăsat de dorit, aceştia neridicîndu-se la nivelul unei formaţii cu pretenţii, ce are ca obiectiv accederea în play-off. Totul poate fi uitat cu o victorie în meciul din etapa viitoare, cu CSM Bucureşti, jucătorii noştri avînd obligaţia morală să mai spele din păcatele ultimelor rezultate nefaste. Oaspeţii au început bine disputa din Moldova şi după cinci minute se aflau în avantaj, 1-2. Dar patru goluri consecutive ale sucevenilor fac ca tabela să le devină favorabilă, 5-2 (9′). Minaur a revenit, s-a apropiat în două rînduri la un singur gol, 6-5 (14′), 8-7 (22′), însă finalul reprizei aparţine grupării gazdă. Care înscrie trei goluri la rînd, scorul devine 11-7 (27′), iar prima parte se încheie 13-10. Sucevenii încep la fel de bine şi partea secundă şi după două minute se distanţează la şase goluri, 16-10 (32′). Ostilităţile vor decurge pe aceleaşi coordonate, moldovenii păstrînd pe tot parcursul reprizei o diferenţă care să nu le creeze emoţii pe final: 18-12 (37′), 22-17 (50′). Cu patru goluri se va termina duelul dintre CSU Suceava – CS Minaur, 26-22, băimărenii aflîndu-se după această etapă la trei puncte sub primul loc ce duce în play-off. • Arbitri: Marius Ghiorghişor (Bucureşti) / Vasile State (Buzău). Observator: Ioan Furnea (Târgu Mureş). • Minute eliminare: 4-6. Aruncări de la 7 m: 2-2 (transformate). • CS Minaur Baia Mare: Bucătaru, R. Pop – Popescu 6 (1 din 7 m), T. Marta 4, Sabou 4 (1), Halcă 3, Cristescu 2, Haiduc 1, Mihai 1, Lazic 1. Antrenor: Raul Fotonea. Rezultatele etapei 11: AHC Dobrogea Sud – AHC Dunărea Călăraşi 21-20; CSM Bucureşti – CSM Făgăraş 35-30; CS Politehnica Iaşi – AHC Potaissa Turda 28-33; SCM Politehnica Timişoara – HC Odorhei 32-25; CSU Suceava – CS Minaur Baia Mare 26-22; HC Vaslui – CSA Steaua Bucureşti 22-29; Dinamo Bucureşti – CSM Focşani 2007 (duminică, 19 noiembrie, ora 19.00). Etapa viitoare • Miercuri, 22 noiembrie: HC Vaslui – AHC Dobrogea Sud, ora 17.30, TVR HD; AHC Potaissa Turda – Dinamo Bucureşti, ora 19.00, Digi Sport şi Telekom Sport • Joi, 23 noiembrie: HC Odorhei – CS Politehnica Iaşi; CSM Făgăraş – SCM Politehnica Timişoara; AHC Dunărea Călăraşi – CSU Suceava; CSA Steaua Bucureşti – CSM Focşani 2007, ora 17.30, TVR HD; CS Minaur Baia Mare – CSM Bucureşti, ora 18.15, Digi Sport şi Telekom Sport. Post-ul Trei eşecuri la rînd apare prima dată în Graiul Maramuresului.
Săptămâna se încheie cu spectacolul ”Prah”, regia Cătălin Mardale, programat pentru mâine, 19 noiembrie, de la ora 19, la Sala Studio a teatrului. ”Prah” este o comedie amară, care pune în lumină lupta personajelor cu temerile şi angoasele lor, reliefând neputinţa acestora de a le face faţă. Protagoniştii piesei, după o viaţă plină de lipsuri, câştigă marele premiu la loterie, numai că perspectiva îmbogăţirii peste noapte îi aruncă pe cei doi soţi într-un haos comunicaţional şi existenţial. Bucuria fără măsură şi pericolele nevăzute, pe care o viaţă îmbelşugată le poate aduce, le dărâmă orizonturile şi le distruge echilibrul. Preţul unui bilet întreg: 15 lei, iar cel destinat categoriilor care beneficiază de reduceri, 10 lei. Post-ul Prah la Municipal apare prima dată în Graiul Maramuresului.
Consiliul de Onoare al Ordinului Naţional „Steaua României” a propus retragerea distincţiei acordate preşedintelui Kelemen Hunor al Uniunii Democrate Maghiare din România, care într-un interviu a declarat că maghiarii n-au de ce să sărbătorească Centenarul Unirii Transilvaniei cu România, în 1 Decembrie 2018. Nu le putem cere cetăţenilor români de etnie maghiară să dea dovadă de patriotism, cum prevede Constituţia, dar ar trebui să respecte Ziua Naţională ca simbol al statului român din care şi ei fac parte! Pînă la urmă, este vorba de convieţuire între oameni diferiţi, de necesara politeţe în relaţiile interetnice. Nu ne convine nici nouă cînd participăm la evenimente ale maghiarilor maramureşeni şi constatăm că în instituţii publice ale statului român este arborat şi ridicat steagul maghiarilor, acelaşi cu al Ungariei, şi este intonat imnul Ungariei, acelaşi cu al maghiarilor. Dar acceptăm situaţia de dragul vecinătăţii în pace, sau la alte manifestări maghiare nu mai mergem. Preşedintele UDMR îi reprezintă pe membri, deci cuvintele sale au o autoritate dată de funcţie, nu sînt ale unui om simplu. Unde este responsabilitatea sa ca lider politic?! Patriotismul apare evident în acţiunile de mărire a ţării, fiind un sentiment cultivat de şcoală la orele de istorie şi educaţie civică, de familie, de biserică, de stat. Nu-şi va apăra ţara şi n-o va susţine la greu acel cetăţean care n-a dobîndit sentimentul patriotic în suflet. Nu este patriot cel care se exprimă demagogic, adică declară sus şi tare că-şi iubeşte ţara şi conaţionalii, însă comportamentul personal de zi cu zi este contrar celor spuse. De ziua naţională, în prezenţa simbolurilor ţării, nu pot fi justificate atitudinile politice negative, antipatriotice, antinaţionale. Patriotismul se combină foarte bine cu valorile civice şi de solidaritate. Sfidarea in corpore a instituţiilor de stat (este la „modă” înjurarea Parlamentului), atitudinea împotriva societăţii din care faci parte ca membru, criticarea neîngăduitoare a ţării şi a cetăţenilor săi şi lăudarea exagerată a altor neamuri nu sînt acte naţionaliste. Îndeplinirea datoriei este cea mai bună dovadă de patriotism, de conduită ce respinge xenofobia şi şovinismul. Viaţa de zi cu zi ne arată dacă sîntem cetăţeni fideli şi contribuim conştient la bunul mers al ţării, ori ne interesează doar propria persoană şi interesele egoiste, care adesea se opun binelui public. Din 2007, după aderarea României la Uniunea Europeană, putem vorbi şi de un patriotism european, aderarea la comunitatea continentală presupunînd cooperarea bilaterală între statele democratice, pe baza respectării drepturilor şi a libertăţilor cetăţenilor europeni. Ne integrăm în Uniunea Europeană cu economia şi politica, însă limba şi cultura rămîn ale noastre, parte din identitatea ca popor istoric. Cei un milion de maghiari au de conştientizat că sînt cetăţeni ai României europene, la politica şi economia căreia participă, deci UDMR le datorează respect de două ori. Acesta este interesul nu doar al nostru, ci şi al comunităţii maghiare, pentru dezvoltarea democratică, economică şi culturală, păstrarea identităţii şi protecţia drepturilor minorităţilor, atribuţie a statului român. Politicienii maghiari pot să se comporte provocator la adresa României, dar în acest caz au multe de pierdut şi nimic de cîştigat – nici măcar stima de sine! Preşedintele Klaus Iohannis este obligat să semneze propunerea Consiliului de Onoare al Ordinului Naţional „Steaua României”, de retragere prin decret prezidenţial a distincţiei acordate, grăbit, nemeritat, liderului UDMR, Kelemen Humor, care are dreptul să se exprime liber în orice problemă de interes public, atent dacă este să nu încalce drepturile, libertăţile şi sentimentele altor oameni. Post-ul Politeţea faţă de ţară apare prima dată în Graiul Maramuresului.
„Cultură şi civilizaţie românească în Maramureş” este un simpozion care de opt ani are loc în Maramureş în preajma zilei de Sfânta Marie după care comunicările susţinute de participanţi sunt adunate, în anul următor, într-un volum tipărit. Anul acesta, consiliul local şi primarul oraşului Săliştea de Sus au avut oaspeţi de seamă dintre care patru sunt academicieni cunoscuţi cititorilor din Maramureş. Volumul este coordonat ca în anii anteriori de către Simion Iuga. Cuvîntul de bună primire este semnat de primarul oraşului economistul Ştefan Iuga: „Maramureşul a fost în istoria sa, şi sper că este şi astăzi, un izvor de nobleţe – datorită sentimentului de patriotism pe care oamenii săi au ştiut să îl cultive ca pe o valoare personală şi comunitară apropiată de sfinţenie.” Academicianul Ionel -Valentin Vlad, preşedintele Academiei Române cu rădăcini în Maramureş atît materne, cît şi paterne scrie despre Academia Română la a 150- a aniversare. Fără a se implica în politică, înaltul for ştiinţific are un rol stabilizator de consultant direct în problemele majore folosind argumente ştiinţifice ale cercetătorilor săi respectînd instituţiile statului. Analizând aportul maramureşenilor în academie din Dicţionarul membrilor Academiei Române al Dr. Dorina Rusu preşedintele constată că 26 de membri fondatori sunt originari de aici la care se adaugă încă 12 membri ai Academiei cu legături intelectuale şi cu recunoaşteri ştiinţifice în Maramureş. La penitenciarul din Sighet au fost închişi 20 de membri ai Academei Române. Acad. Alexandru Surdu scrie cum a ajuns la Vişeu la sediul cavalerilor marmaţieni fiind întîmpinat de castelanul Ion Piso, marele nostru tenor. După ce aminteşte de faptele cavalerilor marmaţieni, Alexandru Surdu evidenţiază faptele de arme ale celor 10 000 de oşteni care au luptat în Galiţia, Serbia,Ucraina şi Italia scrise în cartea lui Laurenţiu Bahtin de Berbeşti în lucrarea Maramureşul şi Maramureşenii în Primul Război Mondial. Multe s-au schimbat de atunci numai Pasul Prislop, care-i desparte şi îi uneşte pe români de români este acelaşi. Academicianul Ioan – Aurel Pop, rectorul universităţii clujene „Babeş-Bolyai”, face cîteva consideraţii des­pre Maramureş. Stăpînii Ţării Maramureşului în Evul Mediu erau cnezii şi voievozii români, cu satele lor aflate pe văi ori în depresiuni. Maramureşul a fost păstrător al rînduielilor româneşti sub stăpîniri străine ori la marginea teritoriului etnic românesc conservînd carasteristicile de bază ale poporului român: limbă, credinţă, conştiinţa latinităţii, costumul popular, arhitectura populară.Privind cuprinsul volumului constatăm că sunt peste 30 de comunicări publicate, a le sintetiza pe toate este aproape imposibil fără a părtini pe unele şi a neglija pe altele. Dr. Lavinia Ardelean publică date despre istoria localităţii Săliştea de Sus. Prima atestare documentară a localităţii este din anul 1365 dar aceasta a fost întemeiată anterior acestui an. Despre Transilvania de nord la răscruce de drumuri ( 1940 – 1945 ) scrie acad. Emil Burzo. Este o perioadă atît de întunecată că mulţi contemporani ai acelor vremuri nici nu vor să- şi amintească de ele. Cu argumente bine documentate, academicianul combate teoriile unor cercuri ostile României.Ungaria ace­lor vremuri era nemulţumită de Transilvania de Nord primită şi îşi dorea toată Transilvania la care să adauge şi Croaţia să transforme astfel zona într-un stat „independent”. Sunt multe lucruri noi aici, sunt sigur că mulţi ar dori să le afle citind acest op ştiinţific. Ilie Gherheş sare la perioada de după Primul Război Mondial analizînd disputa dintre maramureşenii autohtonişti şi regăţeni în primul deceniu după Marea Unire de la 1 Decembrie 1918. Maria Meze face precizări referitoare la activitatea Asociaţiunii pentru Cultura Poporului Român din Maramureş în anii interbelici. Adrian Rezeanu scrie despre Prea Sfinţia Sa Valerian Zaharia, episcopul ortodox al Oradei şi Maramureşului la 20 de ani de la trecerea acestuia în veşnicie.Tot pe o temă religioasă scrie şi Vasile Timiş, inspector general în Ministerul Educaţiei: Valori religioase, identitate şi multiculturalism în cadrul noilor programe pentru disciplina religie. Nicolae Gudea abordează tema creştinismului daco-roman, problemele datării lor şi urmările acestora.Eduard Nemeth scrie despre graniţele romane. Despre situl arheologic Medieşu Aurit scrie Cristina Mihaela Chereji, despre cuptoarele dacice şi olăritul în zona someşeană. Nicolae Iuga abordează tema lupului dacic de la stindard la arhetip. Costumul tradiţional maramureşean este cercetat de Felix Săteanu. Inginerul dr. Ştefan Marinca abordează invenţiile româneşti din SUA. Despre activitatea războiului informaţional scrie prof. dr. Dan Dungaciu. Prof. H.C.UBB Vasile Iuga analizează impactul „Fake News” asupra burselor de valori, paradoxul lecturii şi experienţa etică este tema despre care scrie dr.Vasile Cătălin Bobb. Dr Iulia Grad ne propune tema autenticităţii în comunicarea publicitară. Tot despre comunicare şi metodele comunicării scrie prof.univ. dr. Flaviu Călin Rus. Forme de socializare în comunităţile maramureşene de pe cursul superior al Văii Izei este lucrarea doamnei dr. Elisabeta Faiciuc. Mihai Dăncuş publică textul Casa nobiliară Buftea de Cuhea (I), argument istoric. Note de toponimie maramureşeană ne propune dr. Dumitru Loşonţi. Tot note despre toponimie, din Ocna-Şugatag, de astă-dată, scrie dr. Adelina Emilia Mihali. Muzeograful Vasile Timur Chiş ne prezintă Vegetaţia şi flora din localitatea Săliştea de Sus, Maramureş. Profesorul Gheorghe Vornicu, erou al Primului Război Mondial, este în atenţia prof. Gherheş Mihaela-Cristina. Dr. Ion Petrovai scrie despre doctor Ioan Chindriş de Ieud şi întoarcerea la izvoare. Cenaclul şi revista şcolară Semnal din Săliştea de Sus este adusă în actualitate de prof. Simion Iuga. Sunt reproduse articolele lui Gheorghe Pârja şi Ştefan Jurcă din Graiul Maramureşului, respectiv Jurnalul Bucureştiului despre acţiunea simpozionului de la Săliştea de Sus şi despre volumul 6, 2015. Cu date despre autori şi arhiva foto se încheie acest volum 7 recent ieşit de sub tiparul Editurii Risoprint din Cluj-Napoca. Arhiva foto:Ioan Vlad, Ioan Iuga şi Aurel Ghilezan, ediţie îngrijită de prof. Simion Iuga şi prof. Simion Bogîldea. Cartea a fost editată cu sprijinul Consiliului Local şi al Primăriei Săliştea de Sus. Ştefan Jurcă Post-ul A apărut volumul 7 al Simpozionului Naţional de la Săliştea de Sus apare prima dată în Graiul Maramuresului.
Agenţia de Plăţi şi Intervenţie pentru Agricultură ne informează că, începînd de joi, 16 noiembrie 2017, a demarat autorizarea la plată a femierilor care au solicitat, în cadrul Campaniei 2017, sprijin cuplat (SCZ) în sectorul zootehnic. Pentru bivoliţe de lapte, a fost alocată suma de 1.470.000 euro, pentru 7.883 de capete, cuantumul de cap de animal fiind de 187,67 euro, iar suma plătită în avans este de 131,37 euro. Pentru taurine din rase de carne şi metişii acestora, suma de 11.550.000 euro a fost împărţită pentru 22.213 animale, cîte 519,97 euro/cap, suma plătită în avans fiind de 364 euro. Pentru vacile de lapte, sprijinul cuplat este de 86 milioane de euro, pentru 194.535 capete, adică 442 de euro/animal avans, 309 euro. Plata sprijinului cuplat în sectorul zootehnic se efectuează în lei, la un curs de schimb de 4,5993 lei pentru un euro. Post-ul Sprijinul cuplat pentru zootehnie apare prima dată în Graiul Maramuresului.
Elevii Colegiului Naţional „Emil Racoviţă” din Baia Mare au dorit să se familiarizeze cu activitatea poliţiei, în cadrul Programului Internaţional de Orientare Profesională „Job Shadow Day”. A fost o onoare pentru Inspectoratul de Poliţie al Judeţului Maramureş să fie gazdă, pentru 20 de elevi de clasa a XII-a, care au avut curiozitatea de a descoperi o parte din tainele activităţii poliţiştilor. Este lăudabilă participarea tot mai numeroasă a tinerilor la programele de orientare în carieră, programe la care şi instituţia poliţiei este parteneră de mai mulţi ani. Cei care vor opta pentru o carieră în poliţie s-au familiarizat din timp cu atribuţiile poliţiştilor şi cu domeniile de activitate ale diferitelor structuri. De aceea, elevilor le-au fost prezentate competenţele structurilor operative: poliţie rutieră, ordine publică, investigaţii criminale sau acţiuni speciale, dar şi ale criminaliştilor şi ale poliţiştilor de investigare a criminalităţii economice. Pentru a înţelege mai bine rolul predominant preventiv al acţiunilor desfăşurate de poliţişti, elevilor le-au fost prezentate o parte din riscurile la care se pot expune atunci când nu respectă regulile de circulaţie, când nu au grijă de bunurile pe care le deţin sau când nu gestionează corespunzător un conflict. În acest context, poliţiştii de prevenire au punctat câteva recomandări pentru siguranţa elevilor. Pentru poliţiştii Serviciului Resurse Umane a fost o oportunitate să prezinte oferta de şcolarizare pentru anul şcolar 2018/2019 şi condiţiile necesare pentru a urma cursurile instituţiilor de învăţământ ale Ministerului Afacerilor Interne. După prezentarea teoretică, elevii au fost angrenaţi în activităţi practice alături de poliţişti rutieri, criminalişti sau de ordine publică şi au avut posibilitatea să vadă îndeaproape mijloacele şi echipamentele din dotarea acestora şi modul de acţiune al poliţiştilor în teren. Post-ul Liceeni interesaţi de o carieră în poliţie apare prima dată în Graiul Maramuresului.
Liberalii maramureşeni îi solicită lui Gabriel Zetea, şefului administraţiei judeţene, să-i retragă titlul de ambasador al turismului maramureşean preşedintelui PSD, Liviu Dragnea. Aceştia îşi motivează cererea prin citarea lui Liviu Dragnea la DNA, respectiv prin ancheta penală deschisă împotriva liderului social-democraţilor. Astfel, PNL-iştii spun că un om ca Liviu Dragnea nu poate reprezenta maramureşenii care sunt cinstiţi şi harnici: „Acum, când cu toţii, şi românii, şi maramureşenii implicit au luat la cunoştinţă despre noul dosar în care domnul Liviu Dragnea, preşedintele PSD şi preşedintele Camerei Deputaţilor, în acelaşi timp, este acuzat de fapte deosebit de grave, inclusiv de constituire de grup infracţional organizat şi în care organisme internaţionale, precum e OLAF-ul, s-au sesizat în ceea ce înseamnă frauda de circa 21 de milioane de euro, la care a luat parte, considerăm că din punctul de vedere al tuturor cetăţenilor maramureşeni, pe care îi considerăm nişte oameni cinstiţi şi harnici, că aceştia nu pot fi reprezentaţi de către un om ca Liviu Dragnea, căruia i se aduc astfel de acuzaţii grave”, a precizat vicepreşedintele Partidului Naţional Liberal Maramureş, Marinel Kovacs. Liberalii susţin că Dragnea nu a făcut nimic pentru promovarea turismului în Maramureş Un alt motiv pentru care titlul de ambasador al turismului maramureşean ar trebui retras lui Liviu Dragnea este şi acela că, de când a primit titlul onorific din partea autorităţilor judeţene, acesta nu ar fi făcut nimic pentru promovarea turismului, dar şi a judeţului în general: „Din momentul în care l-a primit şi până azi, adică din luna mai 2017, iar astăzi suntem aproape în decembrie, nu ştim ca domnul Dragnea să fi făcut ceva pentru promovarea turismului şi a Maramureşului în general. De asemenea, doar să ne gândim numai la Aeroportul Internaţional Maramureş, care de fapt este în aceeaşi stare ca atunci când l-a vizitat dânsul în mai, promiţând marea cu sarea, ajutoare guvernamentale foarte mari. Mai mult, nu ştim să se fi reabilitat vreun drum important, cum ar fi Valea Izei sau alt drum care să spunem că ar fi promovat mai uşor turismul maramureşean”, a mai spus vicepreşedintele PNL Maramureş. Pe de altă parte, liberalii maramureşeni cred că ar fi fost mult mai înţelept şi mai corect ca un astfel de titlu onorific să fie acordat unora dintre cei care cu adevărat ar promova sau au promovat judeţul Maramureş: ”Un prim nume la care ne-am putea gândi ar fi, de exemplu, prinţul Charles, care a promovat zona Breb şi este cunoscut în lume deja ca o zonă de mare interes turistic prin ceea ce a făcut prinţul Charles”, a conchis Marinel Kovacs. Post-ul PNL Maramureş cere retragerea titlului de ambasador al turismului lui Liviu Dragnea apare prima dată în Graiul Maramuresului.
Baia Mare a primit titlul de Capitala Tineretului din România 2018 – 2019. Cei care doresc să facă parte din echipa care implementează acest program au acum această şansă. Se caută liderii care vor prelua responsabilităţi de conducere în cadrul echipelor. Cei cu vârsta între 14 şi 35 de ani se pot înscrie la trainingul „Conexiuni”, propus de Asociaţia DEIS, completând formularul pe care îl găseşti aici: https: //goo.gl/forms/JvAs972uyty5ucyc2. Termenul limită de înscriere este 20 noiembrie. Trainingul se va derula în perioada 22-30 noiembrie. Selecţia se va face pe baza motivaţiei exprimate în formularul de înscriere. Participanţii selectaţi vor fi anunţaţi prin e-mail până în 21 noiembrie, ora 15. Post-ul Se caută voluntari pentru Capitala Tineretului apare prima dată în Graiul Maramuresului.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM